สุนัขบางตัวก็เป็นสัตว์ชั้นสูง
และกล้าหาญ
พวกมันทำอะไรมากมายเพื่อมนุษยชาติ ได้มากพอๆ กับมนุษย์คนหนึ่ง
(ไลก้า นักบินอวกาศจากสหภาพโซเวียต)
อย่างไลก้าที่สละชีวิต เพื่อขยายพรมแดนความรู้ของเรา
สุนัขตัวนี้อาจเป็นผู้บุกเบิก
แนะแนวทางไปสู่ดวงจันทร์
และฟรีด้าที่ช่วยชีวิตคนนับสิบ ที่ถูกฝังอยู่ใต้ซากปรักหักพัง
มอบความหวังใหม่มากมายให้กับเรา ว่าจะมีอีกหลายชีวิตได้รับการช่วยเหลือ
และคูโน่
ได้รับการเชิดชูเกียรติ จากการวิ่งกระโจนเข้าสู่สมรภูมิ
และล้มข้าศึกลงได้
เขาช่วยชีวิตคนในช่วงเวลาสำคัญ
ทุกวันนี้ สุนัขมีงานดมกลิ่นตรวจจับโควิด
ค้นหาสปีชีส์ผู้รุกราน
และมะเร็งในระยะเริ่มต้น
พวกมันนำทางคนตาบอด
รองหัวคนที่เกิดอาการชัก
และช่วยปลอบใจในยามที่คนอื่นทำไม่ได้
เห็นได้ชัดว่ามีความสัมพันธ์พิเศษ ระหว่างมนุษย์กับสุนัข
ไป
แต่พวกมันก็ไม่ใช่สัตว์ที่ฉลาดที่สุด
หรือสัตว์ที่ใกล้เคียงกับเรามากที่สุด
แล้วทำไมจากบรรดาหลากหลายสปีชีส์บนโลกนี้
สุนัขถึงเป็นเพื่อนที่ดีที่สุดของมนุษย์ล่ะ
และนั่นพอจะบอกอะไรเกี่ยวกับเราได้บ้าง
(ภาพยนตร์สารคดีชุดของ NETFLIX)
เห็นได้ชัดว่าสุนัขพอใจกับชีวิตตนเป็นอย่างดี
เบื้องหลังพูเดิลทุกตัวที่ได้รับการประคบประหงม
คือประวัติศาสตร์ยาวนานที่มีมนุษย์เข้ามาจัดการ
เจ้าตัวน้อยพวกนี้ไม่รู้ว่ามันจะไปไหนกัน แต่มันก็ออกเดินทางแล้ว
นี่คือเจ้าตัวน้อยตัวใหม่ของเรา คุณบีซลีย์
(สุนัข)
แกชอบออกทีวีไหม แกไม่รู้หรอกว่าตัวเองดังแค่ไหน
นั่นแหละคือเสน่ห์ของแก
(ศจ.ไคลฟ์ ไวน์ ผู้เขียน ด็อกอิสเลิฟ)
มีการประเมินว่า
มีสุนัขกว่า 800 ล้านตัวบนโลกนี้ครับ
และมากกว่าครึ่งหนึ่งเป็นสัตว์เลี้ยง
เรากำลังอยู่ในยุคสมัย
ที่มนุษย์เป็นต้นเหตุ
ให้สิ่งมีชีวิตหลายพันสปีชีส์สูญพันธุ์
แต่มีอยู่ไม่กี่สปีชีส์
ที่ค้นพบวิธี
ที่จะอยู่ร่วมกันกับมนุษย์ได้แล้วจริงๆ
และสุนัขคือตัวอย่างอันดับหนึ่งครับ
แล้วพอคุณมองดูให้ดีว่าสุนัขอยู่ร่วมกับเรายังไง
เราดูแลมันดีแค่ไหน อย่างน้อยก็ดีที่สุดสำหรับมัน
คือว่ามันเป็นชีวิตที่ดีทีเดียวนะครับ
(ศจ. สแตนลีย์ โคเรน ผู้เขียน ดิอินเทลลิเจนซ์ออฟด็อก)
สุนัขเป็นสัตว์เลี้ยงตัวแรก
ซึ่งมันน่าแปลกใจมาก
บรรพบุรุษของเรา มีสัตว์กินพืชนิสัยดีมากมายรอบตัว
แต่สิ่งแรกที่พวกเขานำมาฝึกให้เชื่องคือหมาป่า
สัตว์นักล่ากินเนื้อที่ฆ่าพวกเขาได้
ไม่มีใครรู้แน่ชัดว่าแรกเริ่มนั้น หมาป่ากับมนุษย์เป็นมิตรกันได้อย่างไร
แต่ทฤษฎีที่น่าเชื่อถืออันหนึ่งบอกว่า
สมมติฐานสัตว์กินซากบอกไว้อย่างนี้ครับ
คนจะโยนเนื้อที่เหลือให้กับหมาป่า
แล้วหมาป่าก็จะสร้างความคิดเชื่อมโยง
กับอาหารนั้นว่ามนุษย์ไม่ใช่สิ่งเลวร้าย
มนุษย์ไม่ได้แค่ทำให้อันตรายนั้นหมดไป
แต่เราสร้างการป้องกันแบบใหม่ขึ้นด้วย
ดังนั้นถ้าคุณมีหมาป่าอยู่ข้างตัว
แม้แต่กับหมาป่าด้วยกันเอง
มันจะส่งสัญญาณให้รู้ว่า "นี่ กำลังมีบางอย่างเข้ามาใกล้"
เท่ากับว่าก่อนจะมีบริษัท รักษาความปลอดภัยทำหน้าที่เฝ้าระวัง ใช่แล้ว
สุนัขเป็นเพื่อนรักษาความปลอดภัยให้เรามาก่อน
และเพราะหมาป่าที่เป็นมิตรที่สุด ได้รับอาหารมากกว่าพวก
พอผ่านไปหลายรุ่นเข้า หมาป่าก็เชื่องมากขึ้นเรื่อยๆ
และกลายเป็นสปีชีส์ใหม่โดยสมบูรณ์
ในปี 1959
นักวิทยาศาสตร์ชาวรัสเซีย ดิมิทรี เบลยาเอฟ
พยายามทำแบบเดียวกันนั้นกับสัตว์ชนิดอื่น
เขารวบรวมสุนัขจิ้งจอกเงินมาจำนวนหนึ่ง
และเลือกตัวที่เชื่องที่สุดมาเป็นพ่อแม่พันธุ์รุ่นถัดไป
แล้วก็ทำซ้ำแบบเดิมกับรุ่นลูกของมัน และรุ่นลูกของมันอีก
ซ้ำไปเรื่อยๆ
เมื่อผ่านไป 15 รุ่น
การคัดเลือกนั้นได้เปลี่ยน สุนัขจิ้งจอกที่เคยดุร้ายและเจ้าเล่ห์
เป็นสัตว์ที่เป็นมิตรพอๆ กับสุนัข
ชีววิทยาของพวกมันเปลี่ยนไป
พวกมันมีฮอร์โมนความเครียด ประมาณครึ่งหนึ่งของบรรพบุรุษที่เป็นสัตว์ป่า
ต่อมหมวกไตที่ผลิตฮอร์โมนความเครียด
หดตัวเล็กลงอย่างน่าแปลกใจ
และระดับเซราโทนินก็เพิ่มขึ้น
ซึ่งนั่นคือสิ่งที่ทำให้สัตว์มีความสุขขึ้น
รูปลักษณ์ของมันก็เปลี่ยนไปเช่นกัน
หางมันเริ่มม้วนขึ้น
ลำตัวมันก็กลมขึ้น
และหูก็ตกลงมากขึ้น
มีใบหน้าที่ดูเด็กลง
และน่ารักน่าชังมากขึ้น
และก็
เหมือนสุนัขมากขึ้น
ความน่ารักจะกระตุ้นให้เรา อยากเลี้ยงดูมันเหมือนลูก
ลองนึกภาพเด็กดูสิ เด็กทารกตัวเล็กๆ
สัญชาตญาณของคุณจะเริ่มทำงาน
อยากจะปกป้องเจ้าสิ่งมีชีวิตเล็กจิ๋วนี้
สุนัขสร้างทักษะใหม่มาแทนที่ ทักษะการเอาตัวรอดของมัน
นั่นคือทักษะการขโมยหัวใจเรา
ที่เราเรียกว่าแววตาหมาน้อยนั้น
เป็นสายตาเว้าวอน
ที่สุนัขสงวนไว้ใช้กับมนุษย์เท่านั้น
เพื่อขออะไรบางอย่าง ขอขนม หรือขอให้ลูบ
หรืออะไรทำนองนั้น มันไม่ทำกับสุนัขด้วยกัน
แกเป็นเด็กดื้อหรือเปล่า
และเราก็หลงหลุมพรางนั่นเต็มเปา
แต่แกน่ารักจริงๆ
งานวิจัยหนึ่งที่สถานพักพิงหมาจร
พบว่ายิ่งสุนัขใช้แววตาหมาน้อยบ่อยเท่าไร
ก็จะยิ่งมีคนรับมันไปเลี้ยงเร็วขึ้นเท่านั้น
เอาละ ลูกรัก พร้อมไหม
สุนัขทำสิ่งที่ไม่ธรรมดาได้
นั่ง
แม้จะมีอุปสรรคใหญ่ด้านภาษา
แต่พวกมันก็หาวิธีสื่อสารกับเราได้
พูด
เห็นไหม มันพยายามจะคุยด้วยเป็นพักๆ มันอยากได้ขนมค่ะ
ผมคุยกับมันแล้วมันก็...
ทำตามที่ผมบอกให้ทำ ก็ประมาณนั้นแหละครับ
ภาษากายมันเข้าใจได้ง่ายค่ะ
หลังจากที่คุณได้ใช้เวลาเลี้ยงมันมานาน
บอกมาสิ แกอยากได้อะไร ขอบใจ
คือเรามีระบบสื่อสารกันค่ะ ถ้ามันอยากได้อะไร มันจะบอกให้ฉันรู้แน่นอน
พวกมันจะมีพฤติกรรมน่าเอ็นดู
ที่จะบอกว่าพวกมันอยากได้อะไร หรือพวกมันอยากจะบอกอะไร
แต่ผมก็ไม่รู้หรอก มันก็ไม่ได้ถูกเสมอไป
สุนัขสามารถสื่อสารความรู้สึก และความต้องการได้หลายอย่าง
แต่นี่คือพื้นฐาน
มีบางอย่างที่คุณเรียนรู้ได้จากเสียงเห่าของสุนัข
อย่างแรกคือมันเห่ายังไง
ถ้าเสียงสูง
นั่นคือมันมีความสุข
หรือเสียงต่ำ
นั่นคือมันกำลังระวังตัว
ต่อไปก็คือเห่าเยอะไหม
นั่นแปลว่า "ฉันเครียดหรือตื่นเต้น"
หรือว่าเห่าน้อยครั้ง
"นี่ก็น่าสนใจนะ"
รูปแบบของการเห่าก็สำคัญครับ
การเห่าแบบนี้หลักๆ แล้วคือ
การเห่าเพื่อ "เรียกฝูง"
มันแปลว่า "มานี่สิ แล้วมาดูนี่"
แต่จำไว้นะครับว่า สุนัขมันสืบเชื้อสายมาจากหมาป่า
ซึ่งถ้ามันเจอกวาง แล้วเห่าเรียกฝูงล่ะก็
มันก็ชวดอาหารมื้อนั้นแน่
สุนัขก็เลยพัฒนา
ภาษากายที่ยอดเยี่ยมขึ้นมา
หางสุนัข
ทำหน้าที่เป็นตัวชี้วัดอารมณ์
ซึ่งมันจะใช้บอกความรู้สึกของมัน
หางตั้งแสดงอำนาจ หางลู่คือกลัว
หางส่ายยังไง ช้าคือกังวล เร็วคือตื่นเต้น
คุณอ่านหลายๆ อารมณ์จากหูได้ด้วย
ก้าวร้าว
ยอมแพ้
ผ่อนคลาย
มนุษย์สามารถอ่านสัญญาณเหล่านี้ได้
แต่ความสัมพันธ์ของเรามันได้ผลก็เพราะ
สุนัขมันอ่านเราได้เก่งกาจ
ความสามารถในการดมกลิ่นของสุนัข มีส่วนสำคัญในเรื่องนี้
พวกมันถูกสร้างขึ้นมาให้รับรู้โลกนี้ผ่านการดมกลิ่น
(ดร.ซินเธีย ผู้บริหารศูนย์เพนน์เว็ต)
เมื่อพวกมันหายใจเข้าไป อากาศไม่ได้ตรงเข้าสู่ปอดมันทันที
บางส่วนจะแยกเข้าไปในห้อง
ที่มีไว้เพื่อตรวจจับกลิ่นโดยเฉพาะ
มันทำให้พวกมันวิ่งและดมกลิ่นได้พร้อมกัน ซึ่งมนุษย์เราทำไม่ถนัด
ขึ้นอยู่กับแต่ละสายพันธุ์ ประสาทรับรู้กลิ่นของสุนัขดีกว่าเรา
ประมาณ 10,000 ถึง 100,000 เท่า
และเวลาที่พวกมันออกไปเดินเล่น พวกมันจะคอยสำรวจ
กลิ่นฉี่ของสุนัขตัวอื่นเสมอ
หรือที่ดร.อ็อตโต้เรียกว่า
"จดหมายฉี่" คือเวลาที่สุนัขทุกตัวฉี่ที่เสา
สุนัขจะได้รับข้อมูลว่าใครมาที่นี่บ้าง และพวกมันรู้สึกยังไง
ฉี่ของสุนัขก็เหมือนเฟซบุ๊กของมนุษย์
พวกมันสามารถเรียนรู้อายุ เพศ อารมณ์ ความพร้อม
ในการผสมพันธุ์ของสุนัขตัวอื่นจากฉี่ได้
และรู้ว่าพวกมันเคยเจอกันมาก่อนหรือเปล่า
โลกที่เราพบเจอนี้
มีชั้นพิเศษที่สุนัขของเราได้เจอ แต่เราไม่อาจล่วงรู้ได้
เวลาคุณเดินผ่านห้องนี้ คุณอาจจะสังเกตเห็นว่า
ต้องรดน้ำต้นไม้ต้นนั้นหน่อย
ดูเหมือนสามีฉันจะใช้เวลาช่วงบ่ายบนโซฟานี้
และตอนนี้เขากำลังอบขนม นั่นอะไรน่ะ คุกกี้ช็อกโกแลตชิปเหรอ
ดูเหมือนวันนี้เขาจะอารมณ์ดีมาก
แต่สุนัขที่เดินผ่านที่เดียวกัน อาจเห็นสิ่งต่างๆ ต่างออกไปเล็กน้อย
ต้นไม้นั่นเป็นโรค
มีตัวเรือดอยู่ในโซฟา
แม่มีประจำเดือน
พ่อกำลังทำอะไรสักอย่าง มีไข่ วานิลลาสกัด และแป้ง
และเขาก็กำลังรู้สึกวิตกกังวลเล็กน้อย
(กังวล)
(ผมช่วยนะ)
สุนัขสามารถตรวจจับทุกอย่างที่เรารู้สึกได้
ซึ่งนั่นอาจอธิบายได้ว่าทำไม พวกมันถึงเป็นสัตว์ช่วยเหลือที่มีประสิทธิภาพ
ทุกอย่างในโลกของเธอ มีพลังยิ่งใหญ่เหนือเธอและทำให้คับข้องใจ
และการไม่สามารถพูดได้ ไม่สามารถสื่อสารได้
ว่าเธอต้องการอะไร อยากได้อะไร หรือว่าถูกกระตุ้นจากอะไรมากเกินไป
เท่ากับเธอต้องอยู่กับความคับข้องใจตลอดเวลา
ครอบครัวคลาร์กมีลูกห้าคน
และสองคนในนั้น เมโดวและน้องชายเธอ โคลตัน
เป็นออทิสติก
สำหรับเมโดวแล้ว สิ่งที่ยากที่สุดสำหรับเธอคือ
เธอต้องต่อสู้อย่างมากกับ
พฤติกรรมที่ทำร้ายตัวเอง
การกระแทกหัว พยายามพังหน้าต่างในบ้าน
ทุบเก้าอี้
อะไรก็ตามที่...
ทุกอย่างที่เธอเอื้อมถึงนั่นแหละครับ
เธอเป็นเด็กที่มีอารมณ์รุนแรงทีเดียว
โดยพื้นฐานแล้ว ผู้เชี่ยวชาญด้านการแพทย์ทุกคน ต้องการให้เธอเข้ารักษาตัว
หมอคนนึงเคยบอกเราว่า
เราคงสบายขึ้นถ้าเซ็นยกมอบสิทธิ์เลี้ยงดูไปซะ
ให้เธอไปอยู่สถานพยาบาล ส่วนเราก็ใช้ชีวิตของเราต่อไป
เอาละ เร็วเข้า ไปกันเถอะ เร็วเข้า โคโค่
ทำอีกทีนะ เร็วเข้า
จากนั้นครอบครัวคลาร์ก ก็ได้รู้จักวิธีช่วยเหลือแบบใหม่
ที่ได้ผลกับเด็กออทิสติกคนอื่นๆ
สุนัขช่วยเหลือ
พวกมันจัดเป็นสุนัขช่วยเหลือการเคลื่อนไหว
(อูน่า)
โคลตันกับเมโดวสามารถหลับตาได้เลย
เพราะโลกรอบตัวพวกเขามันวุ่นวายเกินไป
แล้วออลลี่จะนำทางพวกเขาเอง
แต่พวกมันก็ทำมากไปกว่านั้น
เวลาที่เด็กๆ รู้สึกทำตัวไม่ถูก สุนัขจะสะกิดพวกเขา
และบอกให้เด็กๆ นั่งลง
แล้วมันก็จะเลียมือเด็กๆ ช่วยให้พวกเขาสงบลง
การเปลี่ยนแปลงของเมโดว
หลังจากที่เธอได้อูน่ามานั้น แทบจะเห็นได้ในทันทีเลยค่ะ
เธอหยุดตีตัวเองทันที
เหมือนกับอูน่าไม่ได้แค่รับรู้ว่าเมโดวรู้สึกยังไง
แต่มันเข้าใจเธอจริงๆ
เก่งมาก อูน่า
เด็กๆ รู้สึกโดดเดี่ยวน้อยลง
ฉันรู้สึกว่าในฐานะแม่ เราควรจะเป็นคนที่รู้ทุกอย่าง
แต่สำหรับลูกๆ ของเราแล้ว มันไม่ง่ายเลยค่ะ
คุณไม่มีทางรู้ว่าอะไรมันมากเกินไป และอะไรยังไม่พอ
แต่สุนัขของพวกเขารู้
ว่าเมื่อไหร่ควรเข้าไปจูบและเมื่อไหร่ควรถอย
พวกมันรู้ว่าเมื่อไหร่ไม่ควรไปแตะตัว หรือเมื่อไหร่ที่สัมผัสน้อยเกินไป
พวกมันดูจะเข้าใจถูกต้องเสมอ
มาเร็ว จับสายจูงไว้นะ
และผลการศึกษาล่าสุด พบเบาะแสใหม่ว่าทำไมสุนัข
ถึงปรับตัวเข้ากับอารมณ์เราได้ดีแบบนั้น
ทีมนักวิจัยให้อาสาสมัครดูคลิป
ที่จะทำให้พวกเขารู้สึกถึงอารมณ์ต่างๆ
อย่างฉากขนหัวลุกที่สุดในเดอะไชนิง
จอห์นนี่มาแล้ว!
และฉากแสนเพลินใจจากเมาคลีลูกหมาป่า
สิ่งจำเป็นที่เรียบง่าย
และเก็บตัวอย่างเหงื่อของพวกเขาไว้
จากนั้นนำเอาเหงื่อนั้นไปให้สุนัข ที่ถูกเชื่อมต่อกับเครื่องตรวจสัญญาณหัวใจ
นี่คือหลอดเหงื่อแห่งความกลัว
และนี่คือปฏิกิริยาของพวกมัน
อัตราการเต้นของหัวใจสุนัขจะเร็วขึ้น และมันจะหนีไปที่มุมห้อง
ส่วนหมาตัวนี้กำลังดมเหงื่อแห่งความสุข
มันเริ่มกระดิกหาง และกระโดดราวกับว่ามันอยากจะเล่นด้วย
ดูเหมือนสุนัข จะสะท้อนความรู้สึกของอาสาสมัครได้
เวลาที่คนทำแบบนี้ รับรู้ความรู้สึกของผู้อื่น
เราเรียกสิ่งนี้ว่าความเห็นอกเห็นใจ
หันหน้าให้กล้องสิ ไม่ใช่ก้น
เร็วเข้า นั่งลง
เด็กดี แบบนี้แหละ เด็กดี
โอเค กลับมาคุยกันต่อ
ดังนั้นในทางจิตวิทยาแล้ว เรามักจะไม่กล้า
ที่จะใช้คุณสมบัติของมนุษย์อ่านพฤติกรรมสัตว์
และผมก็เป็นคนที่วิจารณ์เรื่องนั้น อย่างหนักหน่วงมาตลอด
จุดเปลี่ยนของตัวผมเองก็คือ
การพาเซฟอสเข้ามาในชีวิต
ไงจ๊ะ ที่รัก
การได้รู้ว่าสัตว์ชนิดนี้มีบางอย่างที่น่าทึ่ง
ซึ่งไม่ใช่เรื่องที่มันฉลาด แต่เป็นเรื่องที่มันรู้จักแสดงความรักเก่งมาก
จุดเปลี่ยนองค์ความรู้ทางวิทยาศาสตร์ของผม
ค่อยๆ เกิดขึ้นทีละส่วน
อย่างแรกๆ เกิดขึ้นในปี 2016
ฉันมีไส้กรอกให้นะ เก่งมาก
มีนักวิทยาศาสตร์ชื่อ เกรกอรี่ เบิร์นส ได้ทำการฝึกสุนัข
ให้นอนนิ่งๆ ในเครื่องสแกนเอ็มอาร์ไอได้
ทำให้ตอนนี้คุณสามารถ
เห็นภาพการเคลื่อนไหวในสมองของสุนัข
อย่างละเอียดและครบถ้วน
ซึ่งไม่เคยมีใครลองทำมาก่อน
ไปสุดทางเลยจ้ะ นั่นแหละ เด็กดี
เมื่อเข้าไปในเครื่องเอ็มอาร์ไอ ทีมงานของเบิร์นสจะให้สัญญาณกับสุนัข ซึ่งแปลว่า
กำลังมีไส้กรอกมาเสิร์ฟ
และอีกสัญญาณที่แปลว่า
มนุษย์ที่แกรักอยู่แถวนี้ และจะปรากฏตัวในอีกไม่กี่อึดใจ
เก่งมาก โซอี้ เก่งมาก
ส่วนใหญ่สมองส่วนได้รับของขวัญของสุนัข จะสว่างขึ้นในจำนวนเท่าๆ กัน
และในสุนัขทุกๆ ห้าตัวจะมีตัวหนึ่ง
รู้สึกว่าการจะได้เจอกับเจ้าของ
ให้ความรู้สึกว่าได้รางวัล ยิ่งกว่าการได้รับไส้กรอกเสียอีก
งั้นแกก็รักฉันสินะ
เจ้าของสุนัขส่วนใหญ่ก็คงหวังอย่างนั้น
ใช่ครับ มันรักผม
และผมก็รักมัน
ฉันรู้ว่ามันรักฉันค่ะ แน่นอนเลย
พวกมันรักผมทุกครั้งที่ผมเจอมัน มนุษย์ทุกคนไม่ได้เป็นแบบนั้น
ค่ะ หมาฉันรักฉัน
ฉันเชื่อว่าหมาฉันรักฉันค่ะ
มันต้องรักสิ
คุณจะนิยามคำว่ารักยังไง
เรานิยามความรักไม่ได้
นั่นคือเหตุผลที่มัน เป็นแรงบันดาลใจให้เกิดบทกวีดีๆ
และเอ็มวีเพลงยุค 80 เจ๋งๆ มากมาย
ความรักคืออะไร
บอกฉันสิว่ารักที่แท้จริงคืออะไร
นี่คือรักใช่ไหม
ฉันอยากรู้ว่าความรักมันคืออะไร
แต่ถ้าคุณจะต้องนิยามความรัก และทำเป็นรายการออกมา
การชอบใครสักคนมากกว่าไส้กรอก
อาจเป็นคุณสมบัติอย่างน้อยสุดที่พึงมี
และความรู้สึกร่วมที่เรารู้ดีว่าพวกสุนัขมีนั้น
ก็คงจะอยู่ในรายการนั่นด้วย
เวลาเรารักใครสักคน เราจะทำสิ่งต่างๆ เพื่อพวกเขา
และสุนัขก็ทำแบบนั้นอย่างชัดเจน
และความซื่อสัตย์ล่ะ
อันนั้นสุนัขก็มีเหมือนกัน
แต่ความรักมันเป็นสิ่งที่ยิ่งใหญ่กว่านั้น
มันเป็นความรู้สึกผูกพันที่ลึกซึ้ง
ซึ่งทำให้คนอื่นในโลกนี้สำคัญน้อยกว่า
และในปี 2015
นักวิจัยได้ทดสอบว่าสุนัขรู้สึกรักได้ไหม
ด้วยการวัดระดับออกซิโทซิน
ซึ่งเรียกกันว่าฮอร์โมนแห่งความรัก
เพราะมันจะพุ่งสูงในตัวพ่อแม่และลูกๆ เมื่อพวกเขาอุ้มลูก
และในคู่รักข้าวใหม่ปลามัน
พวกเขาพาคนที่เลี้ยงสุนัขมาที่ห้องทดลอง
และให้เจ้าของนั่งลงและมองตาสุนัขของพวกเขา
ผลปรากฏว่าระดับของออกซิโทซินพุ่งสูงขึ้น
จากทั้งสองฝั่ง
ความรักแฝงอยู่ในฮอร์โมน ในร่างกายของพวกเขา
นักวิจัยเรียกมันว่าวงจรสร้างความรู้สึกเชิงบวก ที่มีออกซิโทซินเป็นสื่อระหว่างสองสปีชีส์
ในทางวิทยาศาสตร์
เรารู้สึกว่าจำเป็นจะต้องมีคำศัพท์ทางเทคนิค
แต่เราอาจเรียกมันว่าความรักก็ได้
หนึ่งในเพื่อนร่วมงานที่ดีของผม ดร.บริดเจ็ต วอนโฮลต์
ที่มหาวิทยาลัยพรินซ์ตัน
เป็นหนึ่งในผู้เชี่ยวชาญระดับแนวหน้า
เมื่อพูดถึงจีโนมของสุนัข
เธออยากเห็นว่าอะไร ที่ทำให้หมาป่ากับสุนัขแตกต่างกัน
ในระดับพื้นฐานที่สุด
และยีนหนึ่งที่เชื่อมโยงกับความซื่อสัตย์เปิดเผย
ก็โดดเด้งออกมา
เพราะแบบนั้นสุนัขถึงได้สร้างวีรกรรมมากมาย
ทั้งช่วยเราจากซากปรักหักพัง
และวิ่งนำเราในสมรภูมิ
และกระบวนการคัดสรรตั้งแต่ครั้งโบราณ ที่ทำให้สุนัขเป็นมิตรขึ้น น่ารักขึ้น
ได้สลักให้ดีเอ็นเอของพวกมัน แสดงความรักอย่างเปิดเผย
และนั่นคือพลังพิเศษของสุนัข
คุณฝึกหนูให้ทำงานแบบเดียวกันได้
มันเป็นไปได้ และเป็นไปแล้ว
แต่เมื่อคุณอยากให้คนใช้สัตว์
ในการออกไปหาระเบิด หายาเสพติด
สุนัขก็ทำงานด้วยง่ายกว่าเป็นพันๆ เท่า
เพราะสุนัขมันอยากจะช่วยคุณจริงๆ
ฉันแต่งงานเมื่ออาทิตย์ที่แล้ว ฉันเลยคิดถึงเรื่องความรักเยอะมาก
คุณต้องรักตัวเองก่อน ถึงจะรักคนอื่นได้
แต่สิ่งหนึ่งที่ฉันพบคือ
ก่อนที่ฉันจะเรียนรู้ที่จะรักตัวเองได้นั้น หมาของฉันก็รักฉันอยู่ดี
- เสือแฟรงคลิน - เสือแฟรงคลิน
สุนัขของเราไม่สนว่าพวกเขาจะกรี๊ดดังแค่ไหน
หรือว่าเจออะไรแย่ๆ มาแค่ไหน
พวกมันแค่รักเด็กๆ เช่นกัน
นักโบราณคดีพบหลุมศพอายุกว่า 14,000 ปี
ที่มีศพสุนัขสองตัวถูกฝังไว้กับคู่รัก
และหลุมศพอายุ 12,000 ปีอีกแห่ง
ที่มีศพผู้หญิงเอามือวางไว้บนศพลูกสุนัข
มีหนังสือของชาวกรีกโบราณชื่อว่าอาร์เรียน
ซึ่งอายุเกือบๆ 2,000 ปีก่อน
และในนั้นเขาบรรยายว่า
เขารักสุนัขของตัวเองมากแค่ไหน
และนี่คือหนึ่งในหนังสือเล่มแรกๆ
ที่มนุษย์เขียนขึ้นมาเลยนะครับ
และพวกเขาก็เขียนถึงความรักที่มีต่อสุนัข
และความรักที่สุนัขมีต่อพวกเขา
สุนัขมีวิวัฒนาการและอยู่รอด
เพราะเราดูแลพวกมัน
แต่ความสบายใจและสายสัมพันธ์ ที่พวกมันมอบให้เรานั้น
อาจสำคัญต่อการอยู่รอดของเราเช่นกัน
ผมคงต้องบอกว่าหลักฐานทั้งหมดนั่น
ต่างบอกว่า "ใช่ครับ"
"เดจารักเราและเรารักมัน"
ทุกๆ อย่างที่สิ่งมีชีวิตใดๆ ก็ตาม
จะทำ จะแสดง
ทั้งทางพฤติกรรม ทางชีววิทยา และในสมอง
สุนัขของคุณแสดงให้เห็นทั้งหมดนั่น
ดังนั้นถ้าคุณเชื่อว่า
สิ่งมีชีวิตอื่นๆ รักคุณได้
งั้นคุณก็ต้องเชื่อว่าสุนัขของคุณก็รักคุณครับ
ใช่ไหม ที่รัก
คำบรรยายโดย นันทพร อนุชิตดัสกร